**BALDONES NOVADS**

**AVOTI**

**Avoti** ir apdzīvota vieta [Baldones novada](http://lv.wikipedia.org/wiki/Baldones_novads) [Baldones pagastā](http://lv.wikipedia.org/wiki/Baldones_pagasts). Izvietojušies [Ķekaviņas](http://lv.wikipedia.org/wiki/%C4%B6ekavi%C5%86a) kreisajā krastā pie [Baldones](http://lv.wikipedia.org/wiki/Baldone) dienvidu robežas. Avoti kā apdzīvotā vieta izveidojusies pēckara gados, kad tur tika uzbūvēts [kolhoza](http://lv.wikipedia.org/wiki/Kolhozs) «Baldone» ciemats. Avotu apbūve dalās trijos rajonos: daudzdzīvokļu namu apbūve rietumos no Baldones pilsētas Iecavas ielas, individuālā apbūve iepretī bijušajām dzirnavām un jaunā apbūve starp dīķi un Vanagkalnu. Avotu «Pārupēs» atrodas Baldones novada dome un mākslas skola. Avotos atrodas ugunsdzēsēju dežūrdaļa, veikals, Vanagkalnā — brīvdabas estrāde. Avoti ir iekļauti Baldones pilsētas aglomerācijā. Ūdenssaimniecības infrastruktūra Avotos nav apskatāma atrauti no Baldones. Arī teritorijas attīstības plānojuma paskaidrojuma rakstā Avoti ir nosaukti par Baldones pilsētas daļu „Avoti” un nav izdalīti kā atsevišķa apdzīvotā vieta.

**SARMA**

**Sarma** ir vasarnīcu ciems [Baldones novada](http://lv.wikipedia.org/wiki/Baldones_novads) [Baldones pagastā](http://lv.wikipedia.org/wiki/Baldones_pagasts), izvietojusies pagasta rietumos ziemeļu virzienā no [Stūru](http://lv.wikipedia.org/wiki/St%C5%ABri_(Baldones_pagasts))-[Dzimtmisas](http://lv.wikipedia.org/wiki/Dzimtmisa) ceļa. Sarmas vasarnīcu ciemā ir 152 apbūves gabali, pastāvīgo iedzīvotāju maz. Dažkārt pie Sarmas pieskaita arī 1 km uz rietumiem esošo [Misas](http://lv.wikipedia.org/wiki/Misa_(Baldones_pagasts)) vasarnīcu ciemu. Sarmu un Misu dažkārt uzskata par vienu apdzīvoto vietu. Baldones novada teritorijas plānojumā ne Sarmai, ne Misai nav noteiktas ciemu robežas.

**MISA**

**Misa** ir vasarnīcu ciems [Baldones novada](http://lv.wikipedia.org/wiki/Baldones_novads) [Baldones pagastā](http://lv.wikipedia.org/wiki/Baldones_pagasts), izvietojusies pagasta rietumos ziemeļu virzienā no [Stūru](http://lv.wikipedia.org/wiki/St%C5%ABri_(Baldones_pagasts))-[Dzimtmisas](http://lv.wikipedia.org/wiki/Dzimtmisa) ceļa. Misas vasarnīcu ciemā ir 226 apbūves gabali, pastāvīgo iedzīvotāju maz. Sarmu un Misu dažkārt uzskata par vienu apdzīvoto vietu. Baldones novada teritorijas plānojumā ne Sarmai, ne Misai nav noteiktas ciemu robežas.

**KAŽOKI**

**Kažoki** ir vasarnīcu ciems [Baldones novada](http://lv.wikipedia.org/wiki/Baldones_novads) [Baldones pagastā](http://lv.wikipedia.org/wiki/Baldones_pagasts), izvietojies pagasta rietumos [Misas](http://lv.wikipedia.org/wiki/Misa_(upe)) kreisajā krastā 16 km no [Baldones](http://lv.wikipedia.org/wiki/Baldone). Kažoki ir daļa no [Dzērumcelmu](http://lv.wikipedia.org/w/index.php?title=Dz%C4%93rumcelmi&action=edit&redlink=1) vasarnīcu kolonijas. Ciems izveidojies ap Kažoku mājām, Baldones novada teritorijas plānojumā Kažokiem nav noteiktas robežas.

**VĀRPAS**

**Vārpas** (agrāk Baldones muiža) ir apdzīvota vieta [Baldones novadā](http://lv.wikipedia.org/wiki/Baldones_novads) pie autoceļa [Baldone](http://lv.wikipedia.org/wiki/Baldone) - [Iecava](http://lv.wikipedia.org/wiki/Iecava) 5 km no novada centra. Vārpu ciems izveidojies bijušās Baldones muižas centrā kolhoza «Baldone» pastāvēšanas laikā Kolhozu laikos Vārpās bija ražošanas iecirknis ar administratīvo ēku, mehāniskajām darbnīcām, kalti, dārzniecību. Baldones novada teritorijas plānojumā Vārpām nav noteiktas robežas.